ধর্মেন্দ্রর প্রয়াণে শোকপ্রকাশ রাষ্ট্রপতি

ওয়েব ডেস্ক: সোমবার ৮৯ বছর বয়সে প্রয়াত হয়েছেন বলিউডের (Bollywood) কিংবদন্তি অভিনেতা ধর্মেন্দ্র (Dharmendra)। হিন্দি ছবির ‘হি-ম্যান’ নামে পরিচিত এই তারকার মৃত্যুতে শোকের ছায়া নেমে এসেছে বিনোদন জগৎ থেকে আমজনতার মনে। জীবদ্দশায় অ্যাকশন, রোম্যান্স ও কমেডি—প্রতিটি ধারাতেই দর্শককে মুগ্ধ করেছেন এই অভিনেতা (Dharmendra passes away)।

ধর্মেন্দ্রর প্রয়াণে এক্স হ্যান্ডেলে শোকবার্তায় প্রধানমন্ত্রী নরেন্দ্র মোদি (Narendra Modi) লেখেন, “ভারতীয় সিনেমার একটি যুগের অবসান হল। তিনি ছিলেন আইকনিক চলচ্চিত্র ব্যক্তিত্ব, অসাধারণ অভিনেতা। প্রতিটি চরিত্রে আশ্চর্য আকর্ষণ ও গভীরতা এনেছিলেন। তাঁর সরলতা, নম্রতা ও উষ্ণতা তাঁকে আরও প্রিয় করে তুলেছিল।” পাশাপাশি শোকসন্তপ্ত পরিবারের প্রতি সমবেদনা জানান প্রধানমন্ত্রী — “এই দুঃখের মুহূর্তে পরিবারের সকলের প্রতি আমার সমবেদনা রইল। ওম শান্তি।”

PM Modi says, “The passing of Dharmendra Ji marks the end of an era in Indian cinema. He was an iconic film personality, a phenomenal actor who brought charm and depth to every role he played. The manner in which he played diverse roles struck a chord with countless people.… pic.twitter.com/2t5Ywij2GU

— ANI (@ANI) November 24, 2025

আরও পড়ুন: নতুন লেবার কোডে ১২ বদল, মিনিমাম ওয়েজ থেকে হেলথ চেকআপ সবই চেঞ্জ

গত ১০ নভেম্বর ফুসফুসের সমস্যা নিয়ে হাসপাতালে ভর্তি হন ধর্মেন্দ্র। অসুস্থতার খবর ছড়িয়ে পড়তেই উদ্বেগ বাড়ে ভক্তদের মধ্যে। সেই সময় তাঁর মৃত্যুর ভুয়ো খবর ছড়িয়ে পড়ে, যা পরিবার নস্যাৎ করে। কিন্তু সোমবার সকালে আচমকাই মুম্বইয়ের ভিলে পার্লে শ্মশানঘাটে নিরাপত্তা ব্যবস্থা বৃদ্ধি দেখে নতুন জল্পনা তৈরি হয়। কিছু সময় পরেই পরিবার, হেমা মালিনি, সানি দেওয়াল, ববি দেওয়াল-সহ নিকট আত্মীয়রা পৌঁছন এবং বলিউডের বহু তারকাকেও দেখা যায় সেখানে।

The demise of veteran actor and former Member of Parliament Shri Dharmendra Ji is a great loss to Indian cinema. One of the most popular actors, he delivered numerous memorable performances during his decades-long illustrious career. As a towering figure of Indian cinema, he…

— President of India (@rashtrapatibhvn) November 24, 2025

ধর্মেন্দ্রর প্রয়াণে শোকপ্রকাশ করেছেন রাষ্ট্রপতি দ্রৌপদী মুর্মুও। এক্স হ্যান্ডেলের পোস্টে তিনি লেখেন, “তাঁর মৃত্যু ভারতীয় চলচ্চিত্রের জন্য বিরাট ক্ষতি। ছয় দশকের বর্ণাঢ্য কেরিয়ারে অসংখ্য স্মরণীয় অভিনয় উপহার দিয়েছেন। তরুণ প্রজন্মের শিল্পীদের জন্য তাঁর উত্তরাধিকার অনুপ্রেরণা হয়ে রইবে।” রাষ্ট্রপতি অভিনেতার পরিবার, বন্ধুবান্ধব ও ভক্তদের প্রতি সমবেদনা জানান।

দেখুন আরও খবর: