ভারত সরকারের কাছে নতিস্বীকার ‘এক্স’-এর!

ওয়েব ডেস্ক : এক্স হ্যান্ডলের কৃত্রিম বুদ্ধিমত্তা ‘গ্রোক’ (Grok)-এর কাজে অসন্তুষ্ট ভারত সরকার। অভিযোগ ছিল, অশ্লীল এবং যৌনতা নিয়ে একাধিক কনটেন্ট বানিয়ে দিচ্ছে এই কৃত্রিম বুদ্ধিমত্তা। তবে এবার কেন্দ্রীয় সরকারের (Indian Government) কাছে নতিস্বীকার করল এলন মাস্কের সংস্থা ‘এক্স’। অশ্লীল এবং আপত্তিকর কনটেন্টগুলিকে বল্ক করল এক্স। জানা যাচ্ছে, ইতিমধ্যে ৩৫০০টি পোস্ট ব্লক করা হয়েছে। বন্ধ করা হয়েছে ৬০০টি অ্যাকাউন্ট।

প্রসঙ্গত, নতুন বছরের শুরেতেই ‘এক্স’ (X)-কে নোটিস পাঠিয়েছিল কেন্দ্রের তথ্য প্রযুক্তি মন্ত্রক। ভারতের যে তথ্য প্রযুক্তি আইন মেনে কাজ করার কথা, তা এলন মাস্কের সংস্থা করছে না বলে অভিযোগ করা হয়েছিল। সঙ্গে জানানো হয়েছিল গ্রোক ব্যবহার করে আপত্তিকর ছবি ভিডিয়ো বানানো হচ্ছে। তা নিয়ে ভারত সরকারের তরফে উদ্বেগ প্রকাশ করা হয়েছিল.

আরও খবর : ঘন কুয়াশার বলি একই পরিবারের ৪ জন, পঞ্জাবে দুর্ঘটনা

এর পরেই ‘এক্স’-এর তরফে এক বিবৃতিতে বলা হয়েছিল, ‘এক্সের অন্যতম গুরুত্বপূর্ণ বাজার হল ভারত (India)। তাই ভারতের আইনকে সম্মান করে তারা।’ কিন্তু এতে সন্তুষ্ট হয়নি ভারত সরকার। নির্দেশ দেওয়া হয়েছিল দ্রুত অশ্লীল কন্টেন্ট এক্স হ্যান্ডেল থেকে সরাতে হবে। তার পরেই এবার পদক্ষেপ শুরু করল এলন মাস্কের সংস্থা। সরানো হয়েছে ৩৫০০ অশ্লীল কন্টেন্ট। ব্লক করা হয়েছে ৬০০টি অ্যাকাউন্ট।

কেন্দ্রীয় তথ্য ও সম্প্রচার মন্ত্রক সূত্রে খবর, মাস্কের সংস্থার তরফে ভুল স্বীকার করে নেওয়া হয়েছে। তারা প্রতিশ্রুতি দিয়েছে, আগামী দিনে এই ধরণের অশ্লীল কনটেন্ট রাখা হবে না। তবে এ নিয়ে মাস্কের সংস্থার তরফে সরকারিভাবে কোনও বিবৃতি দেওয়া হয়নি।

দেখুন অন্য খবর :