প্রায় ৩ ঘন্টা পর সচল X হ্যান্ডেল! কেন হয়েছিল এই বিভ্রাট?

ওয়েব ডেস্ক: শেষ হল অপেক্ষা। প্রায় তিন ঘন্টা পর ফের সচল হল এক্স (X) হ্যান্ডেল। মঙ্গলবার রাত পৌনে আটটা নাগাদ আবার স্বাভাবিক ছন্দে ফিরে এল ইলন মাস্কের (Elon Musk) মালিকানাধীন এই সোশ্যাল মিডিয়া প্ল্যাটফর্ম (Social Media Platform)। প্রায় ২ ঘন্টা ৪০ মিনিট ধরে এক্স হ্যান্ডেলে কোনও কাজ করা যাচ্ছিল না। প্রযুক্তিগত গলযোগের কারণেই এমমটা হয়েছিল বলেই আশা করছেন প্রযুক্তি বিশেষজ্ঞরা। তবে এই প্রতিবেদন লেখা অবধি এই বিষয়ে কোনও অফিসিয়াল বিবৃতি জারি করেনি সংস্থা।

মঙ্গলবার সন্ধ্যায় এক্স অ্যাকাউন্টে প্রবেশ করা তো দূর, ওয়েবসাইট খুলতেই পারেননি ব্যবহারকারীরা। সমস্যায় পড়েন বিশ্বের বিভিন্ন প্রান্তের মানুষজন। বিভিন্ন প্রান্তে বন্ধ ছিল ইলন মাস্কের মালিকানাধীন এই সোশ্যাল মিডিয়া প্ল্যাটফর্ম। খুলছিল না কোনও পেজ বা অ্যাকাউন্ট।

আরও পড়ুন: চাঁদ থেকে এ কী ছবি পাঠাল চন্দ্রযান-২, দেখেই অবাক বিজ্ঞানীরা!

মঙ্গলবার বিকেল থেকেই শুরু হয় এই সমস্যা। ভারতীয় সময় বিকেল ৫টা ১৫ মিনিট পর্যন্ত ১১,৫০০ রিপোর্ট জমা পড়েছিল। এক ডাউনডিটেক্টর ওয়েবসাইট, স্যোশাল মিডিয়ায় বিভ্রাট খতিয়ে দেখে। যত অভিযোগ জমা পড়ে, তার মধ্যে ৪৭ শতাংশই ফিড নিয়ে, ৩০ শতাংশ রিপোর্ট ওয়েবসাইট নিয়ে এবং ২৩ শতাংশ সার্ভারের সংযোগ নিয়ে।

এদিকে ব্যবহারকারীদের সূত্রে জানা গিয়েছে, তাঁরা দীর্ঘক্ষণ নিজেদের এক্স অ্যাকাউন্টে নতুন পোস্ট দিতে পারেননি। অনেকেই লগ ইন অবধি করতে পারেননি। অনেকেই অভিযোগ জানান যে, তাঁদের অ্যাপও খুলছিল না। তবে রাত পৌনে আটটা নাগাদ এই সমস্যা বন্ধ হয়।

দেখুন আরও খবর:

The post প্রায় ৩ ঘন্টা পর সচল X হ্যান্ডেল! কেন হয়েছিল এই বিভ্রাট? first appeared on KolkataTV.